હા, એને રોકવામાં કે ટોકવામાં એટલું ધ્યાન રાખીએ છીએ કે એમનું દિલ ન દુભાય. કંઈ કમી ન રહે એનું ધ્યાન પણ રાખીએ છીએ. પરિવારમાં બાર વર્ષથી માંડીને પચીસ વર્ષ સુધીનાં દીકરાદીકરીઓ છે. તમામને સાચવી રાખવાં એક કળા છે. મેં મારાં દીકરાઓ અને દીકરીઓ સાથે સ્નેહનું સાંનિધ્ય નથી માણ્યું એ હું પૌત્રો અને પૌત્રીઓ સાથે માણી શકું છું. મારા પોતાના દીકરાઓ મને તથા મારી પત્નીને ફરિયાદો કરે છે કે અત્યારે તમે અમારાં સંતાનોને જેટલી છૂટ આપો છો એટલી છૂટ અમને નહોતી આપી. જો આપી હોત તો અમે પણ આટલા જ સહજ રીતે વ્યક્ત થઈ શકતા હોત.